SET ปิดเช้าดิ่งหนัก 23 จุด หวั่นเกิดสงคราม หลังอิหร่านโจมตีฐานทัพมะกันในอิรัก
SET ปิดเช้าดิ่งหนัก 23 จุด หวั่นเกิดสงคราม หลังอิหร่านโจมตีฐานทัพมะกันในอิรัก โดยดัชนีช่วงเช้าปิดที่ระดับ 1,562.10 จุด ลดลง 23.13 จุด หรือ 1.46% มูลค่าการซื้อขาย 3.54 หมื่นล้านบาท
8 ม.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,562.10 จุด ลดลง 23.13 จุด หรือ 1.46% มูลค่าการซื้อขาย 3.54 หมื่นล้านบาท
10 หุ้นกดดัชนีเช้านี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยเช้านี้ปรับตัวลง หนักกว่าตลาดหุ้นในภูมิภาคเอเชียที่ต่างร่วงกันเฉลี่ย 0.9% เป็นไปตาม Sentiment ลบจากความเสี่ยงอาจเกิดภาวะสงคราม หลังอิหร่านโจมตีฐานทัพสหรัฐฯในอิรัก ทำให้ตลาดปรับตัวลงมา แต่บ้านเราดูจะปรับตัวลงมากว่าตลาดภูมิภาค อาจเป็นเพราะตลาดหุ้นไทยในช่วงที่ผ่านมาในทางเทคนิคเป็น Sideway Down เรื่อย ๆ ทำให้ตลาดบ้านเราคงจะเหวี่ยงตัวเพื่อสร้างฐานอยู่
สำหรับแนวโน้มการลงทุนในช่วงบ่ายนี้ นายกรภัทร กล่าวว่า ทิศทางตลาดฯยังขึ้นอยู่กับสถานการณ์ระหว่างอิหร่าน และสหรัฐฯ ถ้าไม่มีอะไรเข้ามาเพิ่ม ตลาดฯอาจจะฟื้นตัวขึ้นได้ในช่วงสั้น อย่างไรก็ดี วันนี้ให้ติดตามการพิจารณางบประมาณ ปี 63 ในวาระ 2 และวาระ 3 ซึ่งถ้ามีสัญญาณบวกก็อาจช่วยหนุนตลาดฯได้บ้าง
พร้อมให้แนวรับ 1,559-1,555 จุด ส่วนแนวต้าน 1,585 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTTEP    มูลค่าการซื้อขาย 2,000.97  ล้านบาท ปิดที่ 135.00 บาท เพิ่มขึ้น 2.00 บาท
BAM      มูลค่าการซื้อขาย 1,970.32  ล้านบาท ปิดที่  21.80 บาท เพิ่มขึ้น 0.60 บาท
PTT      มูลค่าการซื้อขาย 1,930.44  ล้านบาท ปิดที่  47.25 บาท ราคาไม่เปลี่ยนแปลง
GPSC     มูลค่าการซื้อขาย 1,564.01  ล้านบาท ปิดที่  89.00 บาท ลดลง  0.50 บาท
KBANK    มูลค่าการซื้อขาย 1,201.04  ล้านบาท ปิดที่ 140.00 บาท ลดลง  3.00 บาท